เจ็บท้องตรงสะดือ(เวลากดจะเจ็บมาก) "ตั้งครรภ์ด้วยค่ะ" กังวลกลัวลูกจะเปนอะไร
สวัสดีค่ะ อาการปวดท้องตรงสะดือ อาจเกิดจาก1. หากเป็นช่วง 1-2 เดือนสุดท้ายของการตั้งครรภ์ อาจเป็นอาการเจ็บท้องหลอก หรือเจ็บท้องเตือนก่อนเจ็บครรภ์คลอดลูก ซึ่งเกิดจากมดลูกบีบหดตัว อาการปวดจะเป็นแบบไม่สม่ำเสมอ เป็น ๆ หาย ๆ ความถี่หรือความเจ็บปวดจะไม่รุนแรงมากขึ้น2. หากเป็นการตั้งครรภ์ในช่วงแรก อาจเกิดจากภาวะแทรกซ้อนต่างๆ เช่น แท้งคุกคาม ครรภ์ไข่ปลาอุก เป็นต้น แต่มักจะมีเลือดออกผิดปกติร่วมด้วยหากไม่ใช่ช่วง 1-2 เดือนก่อนกำหนดคลอด หรือไม่ได้มีเลือดออกจาช่องคลอด อาจเกิดจากสาเหตุอื่นๆ ได้ เช่น- กระเพาะอาหารอักเสบ นอกจากปวดท้อง อาจมีอาการคลื่นไส้ อาเจียน อาหารไม่ย่อย มีท้องอืด เรอบ่อย เป็นต้น- ไส้ติ่งอักเสบ แต่จะมีไข้ร่วมด้วย และอาการปวดท้องจะรุนแรงขึ้นเรื่อยๆ ภายใน 1-2 วัน รวมถึงอาการปวดจะย้ายมาอยู่บริเวณท้องน้อยด้านขวา- ลำไส้อักเสบ จะมีคลื่นไส้ อาเจียน ท้องเสียร่วม- กล้ามเนื้อผนังหน้าท้องอักเสบแนะนำให้สังเกตอาการไปก่อน หากมีเลือดออกจากช่องคลอด หรืออาการปวดท้องเป็นมากขึ้นเรื่อยๆ ควรรีบไปพบแพทย์ค่ะในเบื้องต้น หากปวดไม่มาก ควรทานอาหารอ่อนที่ย่อยง่ายหลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ควรแบ่งทานครั้งละพอประมาณ ไม่ควรทานจนอิ่มเกินไป หากรู้สึกหิวบ่อย สามาถแบ่งทานเป็น 4-5 มื้อได้ แต่ไม่ควรทานอาหารก่อนนอนภายใน 2 ชั่วโมง เคี้ยวให้ละเอียดก่อนกลืน ทานช้าๆ ไม่เร่งรีบ เป็นต้น และงดการทำงานหนัก หรืองานที่ต้องก้มๆ เงยๆ งานยกของ เป็นต้น